Projekt športového vysielania v programovej ponuke Slovenskej televízie

Základný projekt a zámer Slovenskej televízie rozšíriť programovú ponuku o športové podujatia, o širší záber na slovenské športové dianie, publicistiku či športové magazíny na programovom okruhu Dvojka s postupným prechodom na samostatný monotematický programový okruh zameraný na šport  šírený cez satelit  určujú a podmieňujú nasledovné faktory
•	štandardizácia programovej štruktúry programových okruhov Slovenskej televízie Jednotky a Dvojky – časové kritérium, t.j. objektívne daná nepravidelnosť športového vysielania,  zasahuje negatívne do pevnej vysielacej štruktúry, zaraďovanie športových prenosov limituje vysielanie pôvodnej a dokumentárnej tvorby a nepriaznivo vplýva až narúša divácke návyky predovšetkým, 
•	vysielanie športových podujatí, spravodajstva, reportáží a magazínov pre oblasť športu dosahuje štandardne vysoký divácky záujem, 
•	kvantitatívne kritérium vo vzťahu k ponuke vysielania slovenského športu:
a)	rozšírenie ponuky o športy, ktoré do neboli do programovej ponuky zaradené vôbec alebo len sporadicky: volejbal, basketbal, hádzaná, motorizmus, dostihy, plávanie, gymnastika a iné,
b)	obnovenie športovej publicistiky, vo vzťahu k riešeniu problémových oblastí slovenského športového diania,
c)	rozšírenie ponuky o športové podujatia slovenských športových juniorov, podporné projekty športových aktivít mládeže a slovenských športových talentov,
d)	programy zamerané na prezentáciu možností voľnočasových aktivít vo vzťahu k podmienkam infraštruktúry slovenských športovísk a športových objektov, podpora nových projektov vo vzťahu k mládeži a jej voľnočasovým aktivitám, 
e)	rozšírenie ponuky o programy propagujúce zdravý životný štýl, wellnes a zdravú výživu a zamerané na prevenciu pred negatívnymi spoločenskými javmi, akými sú spotreba alkoholu, fajčenie či drogové závislosti,
•	projekt monotematickej programovej služby šírenej cez satelit ako predpríprava na digitálne vysielanie vo vzťahu k diváckym návykom rozšíri programovú ponuku tak vo vzťahu k zahraničnému vysielaniu aj vo vzťahu k domácemu športu, táto skutočnosť je vzhľadom na vývoj televízneho vysielania športu v okolitých krajinách prirodzená konkurenčná nevyhnutnosť,
•	zvýšenie kvality ponúkanej služby vo vzťahu k možnostiam nových technológií - počas významných športových podujatí, akými sú olympijské hry, majstrovstá sveta vo futbale, hokeji a pod., bude poskytnutá možnosť ponuky alternatívneho výberu športového programu (v prípade olympiády možnosť výberu z viacerých súčasne prebiehajúcich športových disciplín).  

Slovenská televízia v prvom štádiu realizácie projektu rozšírenia programovej ponuky o športové prenosy a programov viažúcich sa športu zabezpečí vysielanie 700 hodín programu spojeného výlučne so slovenským športom.

Do kategórie programov vymedzených ako „slovenský šport“ sú zaradené:
1.	športové podujatie s miestom konania na území Slovenskej republiky; 
2.	športové podujatie, ktorého organizátorom je slovenský subjekt, 
3.	športové podujatie s účasťou slovenskej štátnej reprezentácie bez ohľadu na miesto konania. 

Projekt vysielania tejto kategórie programov určuje pre Slovenskú televíziu záväzok k vysielacej štruktúre:
a)	podiel futbalu a hokeja v rámci vysielania kategórie programov „slovenský šport“ nebude vyšší ako 50% z celkového určeného vysielacieho času tejto kategórie programov a určeného objemu výroby, takto určená vysielacia štruktúra zabezpečí  dostatočný priestor pre programy zamerané na športové odvetvia, ktoré majú menšinový charakter,
b)	minimálne 5% z celkového určeného vysielacieho času tejto kategórie programov a určeného objemu výroby bude venované deťom a mládeži a podpore juniorských športových odvetví.

Projekt samostatného programového okruhu Slovenskej televízie predpokladá pre obdobie do roku 2010 takmer 5-násobný nárast vysielacích hodín kategórie „slovenského športu“.

Časový harmonogram prípravy a realizácie projektu rozšírenia programovej ponuky so zameraním na výrobu programov a zabezpečenie priamych prenosov a záznamov športových podujatí so špecifikáciou na kategóriu „slovenského športu“ na obdobie do roku 2010

Technická časť – obdobie od roku 2008 do 2010:

2008 | vybudovanie infraštruktúry SD 16:9 s vybranými sólo zariadeniami už vo formáte HD

2009

dokončenie prechodu na zobrazenie 16:9; a rozšírenie technických výrobných kapacít vo vzťahu k rozšíreniu vysielacej plochy na priemernú hodnotu 12 hodín denne
predpoklady zabezpečenia:
- rekonštrukcia technických pracovísk a štúdií
- rozpracovanie nákupov prenosových vozov
- rozšírenie počtu 1-kamerových prenosových vozov, strihových a grafických pracovísk
- vybudovanie centrálneho produkčného servera s digitalizačným a archivačným pracoviskom a príslušnej sieťovej infraštruktúry
- dobudovanie pracoviska pre záznam trás		
- dobudovanie technológie grafických pracovísk

2010

následné rozšírenie objemu vysielania v nadväznosti na programový projekt 
- postupný prechod na technológie HD (technické pracoviská a štúdiá)
         - nákup prenosových vozov a rekonštrukcia jestvujúcich v
         - rozšírenie počtu 1-kamerových prenosových vozov, 
         - rozšírenie strihových a grafických pracovísk podľa aktuálnych požiadaviek 
         - rozšírenie kapacity produkčného servera a archivačného pracovisk 
         - dovybavenie priestorov redakcie, doplnenie vozového parku

Je nutné konštatovať, že 700 hodín vysielania samostatnej monotypovej programovej služby je objektívnym maximom STV v súčasnosti a z hľadiska techniky sú na to predovšetkým tieto dôvody

1.	Pre výrobu programu sa počíta s technikou, ktorá bude použitá na LOH v Pekingu. Implementácia tejto techniky do výrobného reťazca v MD potrvá určitý čas a čiastočne obmedzí výrobu, najmä počas nábehu a testovacej prevádzky.
2.	Vlastná prenosová technika nemá potrebnú kapacitu a iba čiastočne spĺňa technické kvalitatívne parametre pre tretí program. STV bude musieť vo väčšej miere využívať externé kapacity.
3.	Investičný rozpočet STV pre r.2008 nie je dostatočný na rozsiahlejšie vybavenie ďalšou potrebnou technikou
4.	STV v súčasnosti nemá potrebné personálne zázemie, ktoré by zabezpečilo bezproblémový nárast výroby nad 700 hodín. Súčasná mzdová úroveň nedovoľuje  STV nábor kvalitných, erudovaných pracovníkov a na zaškolenie absolventov nie je dostatočná časová rezerva.   V roku 2008 musí STV využívať ľudské zdroje z externého prostredia.

V týchto súvislostiach a za danej situácie sú finančné nároky na výrobu a vysielanie približne rovnaké bez ohľadu na to, či STV bude vysielať 12, alebo 7 hodín denne, pretože bude vo väčšej miere využívať externé prostredie.

Programová časť:

1 Q/ 2008 | Rokovania s kľúčovými partnermi o programových balíkoch

2Q/ 2008

Podpisy kľúčových akvizičných zmlúv na veľké vysielacie objemy: EBU, SportFive, ...
Dohoda o rozvrhu slovenských športových súťaží za účelom plánovania priamych prenosov a záznamov pre vysielanie STV partner: Slovenský olympijský výbor

3Q/ 2008 | Operatívny programový manažment

Personálne zabezpečenie rozšírenej programovej ponuky Slovenskej televízie a zabezpečenie samostatnej monotypovej programovej služby

Rozšírenie programovej ponuky Slovenskej televízie so zameraním na šport a postupný prechod na monotypovú programovú službu bude zabezpečovať adekvátne posilnená športová redakcia. Vo vzťahu k platnej organizačnej štruktúre STV bude športová redakcia odčlenená  od Redakcie spravodajstva, publicistiky a športu a  stane sa súčasťou novovzniknutej Intendantúry Slovenskej televízie monotypovej programovej služby. Táto športová redakcia bude zabezpečovať športové vysielanie po všetkých stránkach a bez ohľadu na to, na akom okruhu Slovenskej televízie bude vysielané.

1 Q + 2Q / 2008

Projekt personálneho zabezpečenia:
- nové pracovné miesta v štruktúre STV v rozčlenení na  redaktorov, technické pozície a administratívu
-   projekt výberových konaní na novovzniknuté pozície
Predpoklad nových pozícií v celkovom počte 10:  
-   pozícia redaktora 4
-   pozícia technika 3
-   pozícia kameramani, režisér 2
-   administratíva 1
Realizácia výberových konaní 
Organizovanie tréningových a vzdelávacích programov

3Q/ 2008

Ukončenie procesu personálneho zabezpečenia:
Vytvorenie nových pracovných pozícií v celkovom počte 16.
Pracovné pozície:Štruktúra prijatých zamestnancov: 
-   pozícia redaktora 5
-   pozícia technika 10 (vysielanie, štúdio, svetlá, ingest, 
    archivácia + trasy )
-   pozícia kameraman, režisér 3
-   administratíva: 1
Organizovanie tréningových a vzdelávacích programov

4Q/ 2008 | Vytvorenie nových pozícií technik v počte 3

Rozpočet

Jednotlivé rozpočtové položky na športové vysielanie v najbližších rokoch nie je možné úplne oddeliť od celkových nákladov STV. Okrem niektorých vysielacích licencií budú všetky technické i technologické komponenty, rovnako aj personálne zázemie využiteľné aj pre výrobu programu a zabezpečovanie činnosti spojenej s vysielaním Jednotky a Dvojky.

Rok/ výška nákladu v mil. SK | Investície do techniky a technológií | Výroba programu + poplatky za licencie | Ostatné náklady | Celkové náklady
2008 | 94 | 100 | 10 | 204
2009 | 45 + 350 (nákup veľkých prenos. vozov) | 150 | 35 | 235 + 350
2010 | 65 + 80 (nákup stredného prenos. voza) | 190 | 40 | 295 + 80

Náklady na výrobu  a vysielanie STV 3 v roku 2008- programový a výrobný rozpočet so špecifikáciou výrobných nákladov, ktoré sú predmetom účelovej dotácie.

| Relácie | | | výrobné náklady | licencie
programový typ | názov relácie v r.2008 | dĺžka (min.) | počet častí | (účelová dotácia) |
priamy prenos | futbalová liga | 100 | 18 | 7524000 | 7000000
priamy prenos | Hokejová liga | 120 | 32 | 14368000 | 7000000
priamy prenos | futbalová reprezentácia | 120 | 5 | 2275000 | 3000000
priamy prenos | Hokejová reprezentácia | 150 | 3 | 1347000 | 2000000
priamy prenos | volejbal, basketbal, hádzaná- liga | 100 | 32 | 9504000 | 0
priamy prenos | volejbal, basketbal, hádzaná- reprezentácia | 110 | 10 | 3070000 | 1000000
priamy prenos | Liga majstrov- futbal | 120 | 6 | 0 | 5000000
priamy prenos | Liga majstrov- highlity | 70 | 6 | 0 | 0
priamy prenos | NHL- hokej | 120 | 24 | 2472000 | 5000000
priamy prenos | F1 | 150 | 7 | 500000 | 4000000
priamy prenos | Anglická futbalová Premier League | 100 | 20 | 2160000 | 4000000
priamy prenos | vodný slalom- Čuňovo | 90 | 3 | 1000000 | 0
priamy prenos | vodný slalom- Liptovský Mikuláš | 90 | 1 | 300000 | 0
priamy prenos | rýchlostná kanoistika- Bratislava | 90 | 1 | 300000 | 0
priamy prenos | tenis, Tatrabanka Open, Bratislava | 90 | 2 | 682000 | 0
priamy prenos | tenis, Ritro Slovak Open, Bratislava | 90 | 2 | 682000 | 0
priamy prenos | dostihy | 90 | 3 | 1005000 | 0
Záznam | motorizmus- M-SR v rally | 70 | 3 | 750000 | 0
priamy prenos | atletika- Dubnica nad Váhom | 90 | 2 | 594000 | 0
priamy prenos | box, M-SR | 90 | 2 | 460000 | 0
priamy prenos | judo, M-SR, Trenčín | 90 | 2 | 460000 | 0
priamy prenos | vzpieranie. M-SR + vianočný turnaj | 90 | 2 | 460000 | 0
priamy prenos | moderná gymnastika- Dunajský pohár, BA | 90 | 1 | 230000 | 0
priamy prenos | atletika- MMM v Košiciach | 120 | 1 | 387000 | 0
priamy prenos | plávanie, M-SR Púchov | 70 | 1 | 230000 | 0
priamy prenos | tanečný šport, M-SR, Bratislava | 90 | 2 | 674000 | 0
priamy prenos | MS v hokeji "20", Ottawa | 120 | 6 | 1818000 | 500000
Zostrih | zatiaľ neurčené športy | 30 | 10 | 2450000 | 0
Zostrih | zatiaľ neurčené športy | 60 | 10 | 2840000 | 0
spravodajstvo | večerné športové správy | 15 | 125 | 6000000 | 1000000
spravodajstvo | denné športové správy | 10 | 125 | 4625000 | 0
publicistika | Odpískané- futbal | 30 | 10 | 360000 | 0
publicistika | Odpískané- hokej | 30 | 25 | 900000 | 0
publicistika | Magazín o slovenskom športe | 30 | 17 | 612000 | 0
publicistika | Talenty a legendy- slovenskí športovci | 30 | 17 | 612000 | 0
publicistika | Magazín Ligy majstrov | 30 | 12 | 0 | 0
publicistika | Magazín Premier League | 30 | 25 | 900000 | 0
publicistika | Magazín NHL | 20 | 125 | 4500000 | 0
publicistiika | Ostatné akvizičné magazíny | 30 | 35 | 1435000 | 500000
Diskusná relácia | Diskusia o športe | 90 | 15 | 1425000 | 0
Zostrih | Koncoročné striháky | 30 | 10 | 580000 | 0
priamy prenos | LOH Peking, 8.-23.8.2008 | 1080 | 16 | 7980000 | 10000000
Zostrih | Paralympiáda- Peking, 6.-17.9.2008 | 30 | 12 | 840000 | 200000
| akvizície - nešpecifikované | 60 | 32 | 1472000 | 5000000
| CELKOM | 60625 | | 90.783.000 | 55200000

Projekt posilnenia vysielania programov zameraných na šport a prioritný cieľ posilnenia vysielacieho času pre kategóriu „slovenský šport“ s postupným zabezpečením monotypovej programovej služby Slovenskej televízie zabezpečí možnosť vytvorenia pevnej vysielacej štruktúry programových okruhov Jednotka a Dvojka. Odčlenenie športu vytvára predpoklad pre plnenie poslania a funkcií vyplývajúcich pre Slovenskú televíziu z platnej legislatívy a vytvára podmienky  pre redefinovanie vysielacieho priestoru pre jednotlivé programové okruhy vo vzťahu k špecifikácii programov vo verejnom záujme. Projekt predpokladá posilnenie pozície Slovenskej televízie vo vzťahu k divákovi a jeho návykom, ponúka službu, ktorá by mala posilniť pozíciu verejnoprávneho vysielateľa a prispieť k revitalizácii vzťahu diváka k verejnoprávnemu vysielateľovi. 

Projekt monotypovej programovej služby STV predpokladá nasledovný podiel jednotlivých programových typov:
- spravodajský: min 2 %
- publicistický: min. 10 %
- dokumentárny: 5 %
- vzdelávací: 2 %
- športové prenosy a záznamy: 81 %

Modelová typová týźdenná vysielacia štruktúra:

| Pondelok | Utorok | Streda | Štvrtok | Piatok | Sobota | Nedeľa
čas | | | | | | |
16 | | | | | | |
17 | Šp. správy | Šp. správy | Šp. správy | Šp. správy | Šp. správy | Šp. správy | Šp. správy
| Domáci šport- | Domáci šport- | Domáci šport- | Domáci šport- | Domáci šport- | Hokej | Magazín o
| priamy prenos | priamy prenos | Priamy prenos | priamy prenos | priamy prenos | priamy prenos | zdravom životnom
| | | | | | zápas týždňa | štýle
18 | | | | | | | Futbalová liga-
| | | | | | | priamy prenos
19 | | | | | | |
| Šport | Šport | Šport | Šport | Šport | |
| vo svete | vo svete | vo svete | vo svete | vo svete | |
20 | Športové | Športové | Športové | Športové | Športové | Športové | Športové
| správy | správy | Správy | Správy | správy | správy | správy
| Magazín- | Magazín | Futbal- Liga majstrov- | Magazín- | Magazín- | Šport | Šport
| Slov. športov | slov. športov | Priamy prenos + | Akvizícia | akvizícia | vo svete | vo svete
21 | Športové | Magazín o | Zostrihy | Talenty a legendy | Magazín o | Športové | Magazín o
| ozveny- magazín | hokejovej lige | | Magazine o | hokejovej lige | ozveny- magazín | futbalovej lige
| O športe | Archívne | | slovenských | Magazín- | o športe | Magazín-
| | vysielanie- | | športovcoch | akvizícia | | akvizícia
22 | Akvizícia | to najcennejšie | | Diskusia o športe | Akvizícia | Akvizícia | Domáci prenos-
| | zo športového | | priamy prenos | | | repríza
| | archívu STV | | | | |
23 | | | | | | |

Legenga | | domáca produkcia- živé vysielanie
| | domáca produkcia- repríza
| | magazín- domáca produkcia
| | priamy prenos- akvizícia
| | magazín- akvizícia |
| | Archive |
| | Spravodajstvo |

Technické parametre vysielania: 
–	SD formát 16:9, v prechodnom období SD formát 4:3

Projekt novej vysielacej štruktúry Slovenskej televízie s monotypovou programovou službou plánuje Slovenská televízia začať olypmpijskými hrami v Pekingu: 
-	štart vysielania 8.augusta 2008 programom „Otvárací ceremoniál olympijských hier v Pekingu“ (Olympijské  hry  v  Pekingu budú vo vzťahu k spropagovaniu projektu vysielané satelitne v HD  kvalite na samostatnom segmente -riešenie tohto HD vysielania bude riešené bezplatne na báze reklamných partnerov ASTRA, SkyLink, T-COM), 
      -   obdobie od 8. augusta 2008 do 31.decembra 2008 predpokladá odvysielať 1 300 hodín športu  v štruktúre: 7 hodín vysielania denne počas pracovných dní, víkendov i sviatkov v čase od 17.00 hod. do 24.00 hod. pri zohľadnení prípadného špecifického času niektorých typov vysielania (napr. nočné priame prenosy z NHL, prípadne vysielanie s časovým posunom a pod).	

Pomer programových typov v športovom vysielaní 

archív

5%

spravodajstvo

2%

dokumenty

5%

publicistika

10%

záznamy

20%

zostrihy

25%

priame prenosy

30%

kreatíva

3%

          

Projekt predpokladá záväzný podiel kategórie programov „slovenský šport“ vo vysielacej štruktúre nasledovne:

Pre rok 2009 projekt novej programovej služby predpokladá:

- odvysielať cca 3 758 vysielacích hodín programov zameraných na šport s rovnaký podielom zastúpenia slovenského športu vo vysielacej štruktúre ako v roku 2008 (domáci/ zahraničný šport, priame prenosy/ reprízy)
- 9 hodín vysielania denne počas pracovných dní v čase od 14.00 hod. do 23.00 hod., čo predstavuje 
   2 250 hodín vysielania,	
- 13 hodín vysielania denne počas víkendov a sviatkov  v čase od 10.00 hod. do 23.00 hod., čo predstavuje 1 508 hodín vysielania.

Pre rok 2010 projekt predpokladá:
- odvysielať cca 5 222 vysielacích hodín programov zameraných na šport s rovnakým podielom zastúpenia slovenského športu vo vysielacej štruktúre ako v roku 2008 a 2009 (domáci/ zahraničný šport, priame prenosy/ reprízy)
- 13 hodín vysielania denne počas pracovných dní v čase od 10.00 hod. do 23.00 hod., čo predstavuje 3 250 hodín vysielania,
- 17 hodín vysielania denne počas víkendov a sviatkov  v čase od 8.00 hod. do 01.00 hod., čo predstavuje 1 972 hodín vysielania.

Jedným zo základných cieľov spustenia novej programovej služby je rozšírenie priestoru pre  športovú publicistiku,  ktorá v aktuálnej športovej programovej ponuke absentuje. 

Publicistické vysielanie budú tvoriť:
- aktuálna publicistika,
- špeciálne publicistické magazíny,
- prevzatá publicistika,
- diskusné relácie.
Štruktúra vysielania monotypovej programovej služby bude tvorená na základe prirodzenej periodicity športových súťaží a ročného športového cyklu (sezónnosť väčšiny športov). 

Zastúpenie jednotlivých programových typov v štruktúre vysielania monotypovej programovej služby (v hodinách): 

| 2008 (IX-XII) | 2009 | 2010
| týždenný | kalendárny | týždenný | kalendárny | týždenný | Kalendárny
| priemer | rok | priemer | rok | priemer | Rok
priame prenosy- akvizičné | 14 | 276 | 15 | 780 | 22 | 1144
priame prenosy- domáca výroba | 15 | 345 | 20 | 1040 | 28 | 1456
magazíny- akvizičné | 2 | 125 | 6 | 312 | 8 | 416
magazíny- domáca výroba | 2 | 103 | 5 | 260 | 7 | 364
diskusné relácie | 2 | 52 | 2 | 104 | 3 | 156
spravodajstvo | 3 | 175 | 9 | 468 | 12 | 624
archív | 7 | 184 | 8 | 416 | 10 | 520
kreatíva | 4 | 175 | 7 | 364 | 10 | 520
celkový objem vysielania | 49 | 720 | 72 | 3758 | 100 | 5222

Návrh distribúcie a analýza dostupnosti monotypovej programovej služby Slovenskej televízie:
-  satelitná distribúcia Skylink, UPC Direct, DigiTV – SD rozlíšenie- operátori ponúkajú satelitné set-top-boxy umožňujúce prijímať televízne vysielanie v SD rozlíšení,
-  IPTV operátori Orange Home Box, T-COM Magio, UPC  - HD rozlíšenie-  operátori ponúkajú set-top-boxy umožňujúce prijímať televízne vysielanie v HD rozlíšení,
-  prostredníctvom retransmisie. 

Návrh na distribúciu programu Slovenskej televízie bude riešený v kontexte ekonomickej efektívnosti a technického vylepšenia satelitnej distribúcie prvého a druhého programu STV (Jednotky a Dvojky).

Časový harmonogram spúšťania vysielania a distribúcie signálu:
- 2008 satelitná distribúcia monotypovej programovej služby v SD kvalite,
- 2012 štart verejnoprávného DVB-T multiplexu, štart distribúcie v HD kvalite
(v prípade rýchlejšieho vývoja a obmeny technológie je možné uvažovať aj o skoršom termíne)

Vplyv rozšírenej programovej ponuky na vysielanie programového okruhu Jednotka

Na vysielacej štruktúre a programovej ponuke Jednotky sa rozšírenie programov zameraných na šport a monotypová programová služba neprejaví. V programovej ponuke Jednotky zostane jediný športový formát, a to spravodajská relácia Góly-body-sekundy v rámci večerného spravodajského bloku v súčasnom objeme a periodicite, t.j. denne v pracovných dňoch v dĺžke 5 minút 30 sekúnd a cez víkend v dĺžke 6 minút 30 sekúnd. K prípadným znenám a úpravám spravodajských relácií v budúcnosti môže dôjsť, avšak nezávisle od existencie monotypovej programovej služby. V čase vysielania relácie Góly-body-sekundy na Jednotke bude zaradený do vysielania monotypovej programovej služby iný  športový program. 

Vplyv rozšírenej programovej ponuky na vysielanie programového okruhu Dvojka

Na programovú ponuku Dvojky sa vytvorenie monotypovej programovej služby zameranej na šport prejaví postupne v dvoch  etapách:
- športové  vysielanie,  ktoré bude  na programovom okruhu Dvojka vysielané pred augustom 2008, bude na Dvojke vysielané aj nadaľej. Do septembra 2009 bude športové  vysielanie na    programovom   okruhu   Dvojka   zachované  v  takom  istom  rozsahu,  v  akom  bolo  pred         spustením monotypovej programovej  služby,
- v období od januára 2009 do decembra 2010 projekt monotypovej programovej služby predpokladá obmedzenie vysielania športového programu na Dvojke. Športové programy dovtedy štandardne vysielané na Dvojke budú zaradené do vysielania novej programovej služby. Iba v situácii dvoch dôležitých paralelne prebiehajúcich športových podujatí (cca 10 hodín ročne), bude športové vysielanie zaradené aj na programový okruh Dvojka aj do vysielania novej programovej služby. Vo vzťahu k vysielaniu Dvojky to znamená vytvorenie priestoru pre špecifickú programovú ponuku s cieľovým zameraním na špecifické divácke skupiny. Druhým pozitívom vo vzťahu k Dvojke bude odstránenie nepravidelností vo vysielaní, ktoré sú typické pri plánovaní športového programu, avšak v dôsledku ktorých programová skladba Dvojky značne trpí. Bez športového vysielania bude možné vytvoriť stabilnú programovú štruktúru s pravidelnými vysielacími časmi  pre dokumentrárnu tvorbu, pôvodnú tvorbu a vysielanie pre minoritné divácke skupiny.